FOGALMAZÁS 4.

FI-501010403/1

FI-501010404/1

Tanmenetjavaslat

(normál)



# Bevezetés

Az újgenerációs fogalmazás taneszközeinek célja az írásbeli kommunikációs képesség fejlesztése a **kommunikációelméletre** épülő feladatokkal, annak tanításával, alkalmazásával az életkornak megfelelően. A taneszközök a gyerekek 3. évfolyamon megkezdett írásbeli megnyilatkozásának és írásbeli szövegalkotásának alapozását folytatják.

Amellett, hogy a gyerekek új szövegmintákkal ismerkednek meg, illetve azok tartalmának és szerkezetének jellemzőivel, a taneszközök módot nyújtanak az önálló, teremtő, **kreatív írás**beli fogalmazásalapjainak lerakására is. Az írásbeli szövegalkotás – mint kognitív és egyúttal mint társas, kommunikációs folyamat – a mélyebb megértést és a mélyebb összefüggések meglátását is elősegíti, és a tanulási folyamatnak nemcsak szerves és úgymond „tantárgyközi” része, hanem egyre inkább **a tanulás eszközévé** is válik.

A 4. évfolyamos tankönyv is azt az alapelvet képviseli, mely szerint az írásbeli közlés egyrészt az önkifejezés eszköze, másrészt azt, hogy az írásbeli szövegalkotás, a készülő írott szöveg különböző **fázisokra bontható** az írás folyamatán belül, ezáltal az írásbeli fogalmazás, az egyre kreatívabb írás **tanítható és tanulható is**. Továbbra is kiemelten építünk a tanulók mindennapi kommunikációs tapasztalataira. Azok erősítése, negatív tapasztalat esetén gyengítése, illetve kioltása is feladatunk. A nyelvhasználatban és a társas érintkezésben egyaránt figyelünk a szóbeli és írásbeli kommunikáció, valamint az illemközötti kapcsolat meglétére.

A tanulók motiváltságát **gyermek közeli** témákkal és kommunikációs helyzetekkel igyekszünk elérni. A **tantárgyi integráció** megvalósítását elsősorban a helyes ejtés, a nyelvhelyesség, a szövegértés, az íráskészség és a helyesírási képesség területén realizáljuk, illetve a szövegelemzési rutinok kapcsolásával az olvasókönyvi szövegek értelmezéséhez.

A **tantárgyi koncentráció** megteremtésére lehetőséget nyújtunk a környezetismeret, a vizuális kultúra, a testnevelés és az énekórákon szerzett élmények, tapasztalatok felelevenítésére éppúgy, mint az ezekhez a tantárgyakhoz kapcsolódó szóbeli szövegalkotásra.

Az értékelés szerepe a fogalmazásórákon különösen nagy jelentőséggel és motivációs erővel bír. A fogalmazások ötletes, ösztönző, változatosszöveges értékelése az **értékelő kártyákon** jelenik meg. Az **élményfüzet** vezetése és a pármunka rendkívül motiváló a gyerekek számára.

Az élményközpontú tanítás megvalósítását segítő munkafüzetünk a tanulókra koncentrál. Az indukciós szövegeink témájukkal, megszövegezésükkel, didaktikai apparátusukkal igyekszenek felkelteni a gyerekek érdeklődését, és kedvet ébreszteni a feladatok megoldására. Az illusztrációk nemcsak esztétikai élményt nyújtanak és motiválóak, hanem sokszor a feladatok megoldását is segítik.

Már 3. évfolyamon is nagy hangsúlyt fektettünk a folyamatközpontú írásbeli szövegalkotás algoritmusának elsajátítására, amelyet az új műfajok tanításakor is folytatunk. A folyamatközpontú írásbeli szövegalkotás fázisait a 3. évfolyamos koncepciónkban részletesen kifejtettük, ezért most ennek megismétlésétől eltekintünk. Az egyes leckék felépítése, feladatsora a tanítók számára az óra menetét is sugallja. A feladataink között helyet kap a jó (és nem jó) minták vizsgálata, az irányított gyakorlás, a világos céladás, valamint az önálló munka és a szabad témaválasztás.

| **Témák órákra bontása** | **Az óra témája (tankönyvi lecke) vagy funkciója** | **Célok, feladatok** | **Fejlesztési terület** | **Ismeretanyag** |
| --- | --- | --- | --- | --- |
|
| I. ISMÉTLÉS | | | | |
| **1-2.** | **Amit már tudsz az elbeszélésről 1.**  **TK. 4-5.**  **MF. 3-6.** | Ráhangolódás a tanévre. Beszélgetés saját élményekről és irodalmi műben megjelenő nyári élményről. Szóbeli és írásbeli szövegalkotás. Események sorrendje, időrendje. Tömörítés, bővítés.  A tanult fogalmazási ismeretek felhasználása szóbeli és írásbeli szövegalkotáskor.  Gondolatok, érzelmek kifejezése.  Különböző mondatfajták használata.  A 4. évfolyamos élményfüzet elindítása. | Beszédkészség fejlesztése, szóbeli szövegek megértése, értelmezése és alkotása. A beszédkedv és a beszédbátorság felkeltése.  Írásbeli szövegalkotás fejlesztése.  Szókincs bővítése. | Nyári élmények felelevenítése. Ismerkedés a taneszközökkel. A tartalomjegyzék tanulmányozásával a struktúra megismerése, ráhangolódás a tanév ismeretanyagára.  Az elbeszélő fogalmazás ismétlése. Elbeszélés fogalma. Bevezetés, tárgyalás, befejezés. Bekezdés, cím. |
| II. A LEÍRÁS | | | | |
| **3.** | **Mi a leírás?**  **TK. 8-9.**  **MF. 8-9.** | Ismerkedés a leírás fogalmával. Műfaji alapismeretek.  A leírás megfigyeltetése kész szövegen. Gondolattérkép. | Anyanyelvi kommunikáció.  Szókincsbővítés.  Helyes és kreatív nyelvhasználat. | A leíró fogalmazás. Önálló szöveg vagy elbeszélő szöveg része. |
| **4.** | **Elbeszélés vagy leírás?**  **TK. 10-11.**  **MF. 10-11.** | Az elbeszélés és leírás megkülönböztetése.  A műfaji sajátosságok összehasonlítása.  Műfaji ismeretek rögzítése gondolattérképen.  Összekeveredett szövegek mondatainak szétválogatása: az egyik elbeszélés, a másik leírás.  Olvasás: leíró szövegrészek keresése a 4. évfolyamos olvasókönyv szövegeiben.  A tanultak alkalmazása.  . | A különböző szövegformák tartalmi és szövegszerkesztési jellemzőinek felismerése, fejlesztése.  Olvasáskészség, szövegértés.  Önálló tanulás. | Az elbeszélés és a leírás. Az elbeszélő és a leíró fogalmazás megkülönböztetése, hasonlóságok és különbségek rögzítése. |
| **5.** | **Anyaggyűjtés a leíráshoz**  **TK. 12-13.**  **MF. 12-13.** | A különféle, már a 3. évfolyamon megismert anyaggyűjtési módok – olvasás, tapasztalat, emlékezet, elképzelés – alkalmazása a leírás előkészítésekor.  Fogalmazási témák és anyaggyűjtési módok összepárosítása. | A szövegalkotás műveleteinek ismerete: anyaggyűjtés. Az anyaggyűjtés módszerei.  Tanulási technikák.  Írásbeli szövegalkotás fejlesztése.  Szókincs bővítése. | Anyaggyűjtés, jegyzetelés. Anyaggyűjtés módjai (3. osztályban tanultak felelevenítése: tapasztalat, olvasás, megfigyelés, emlékezés, elképzelés). |
| **6.** | **Milyen a jó leírás?**  **TK. 14-15.**  **MF. 14-15.** | Címválasztás. Milyen a jó cím?  A bemutatás sorrendje.  A leírás tagolása: bevezetés, tárgyalás, befejezés.  Mintaszövegen (gyerekfogalmazás) az egyes részek vizsgálata, tartalmi jellegzetességeik felismerése, összehasonlítása az elbeszélés egyes részeiben megfogalmazottakkal (gondolattérkép alapján). | Tapasztalatszerzés a cím szerepéről, jellemzőiről; a szövegek felépítéséről.  A tématartás fogalma.  Írásbeli szövegalkotás fejlesztése.  Szókincs bővítése. | Cím, vázlat.  Bevezetés, tárgyalás, befejezés.  Bemutatás sorrendje. |
| **7.** | **Az állatleírás**  **TK. 16-17.**  **MF. 16-17.** | Állatról szóló (pl. szarvas, őz, róka, macska stb.) hétköznapi, irodalmi és az ismeretet közlő leíró szövegek megkülönböztetése.  A leírás koherenciájának megteremtése tématartással, a mondatok kapcsolásával. Rövid állatleírás egy hirdetésben. *Elveszett a …* | A különböző szövegformák tartalmi és szövegszerkesztési jellemzőinek felismerése, fejlesztése egy műfajon belül.  Írásbeli szövegalkotás fejlesztése.  Szókincs bővítése. | Lényeges és lényegtelen megkülönböztetése.  Az állatok megkülönböztető jegyei.  Irodalmi, ismeretközlő, hétköznapi szövegek.  Szöveg tagolása.  Bemutatás sorrendje. |
| **8.** | **A növényleírás**  **TK. 18-19.**  **MF. 18-19.** | A növények leírásának általános sorrendje.  Mintaszöveghez vázlat készítése önállóan/páros munkában. Lényeges és lényegtelen mondatok megkülönböztetése.  Szövegkorrekciós feladatok, különös tekintettel a felesleges szóismétlődés elkerülésére. | A különböző szövegformák tartalmi és szövegszerkesztési jellemzőinek felismerése, fejlesztése egy műfajon belül.  Sorrendiség. A szövegek felépítése.  Írásbeli szövegalkotás fejlesztése.  Szókincs bővítése. | Lényeges és lényegtelen megkülönböztetése.  A növények megkülönböztető jegyei.  Szöveg tagolása.  Bemutatás sorrendje. |
| **9.** | **A tárgyleírás**  **TK. 20-21.**  **MF. 20-21.** | A leírás témájának megfelelő szavak és kifejezések használata, a fölösleges szóismétlődés kerülése.  Egy közismert tárgyról leírás alkotása szóban, mintha törpe lenne az alkotó. Mintaszöveg: a kerékpár.  Mintaszöveg: a hivatalnok törpék leltára (Jonathan Swift: Gulliver a törpék országában) | A szövegalkotás műveleteinek ismerete. Anyaggyűjtés, címválasztás, a lényeges gondolatok kiválasztása és elrendezése.  Írásbeli szövegalkotás fejlesztése.  Szókincs bővítése. | Lényeges és lényegtelen megkülönböztetése.  A tárgyak megkülönböztető jegyei.  Szöveg tagolása.  Bemutatás sorrendje. |
| **10.** | **A játékleírás**  **TK. 22-23.**  **MF. 22-23.** | A szöveg kohéziójának megtartása, a címzettnek megfelelő nyelvi megformáltság.  Indukciós szöveg: népi labdajáték, gyermekjátékok.  A játék elmondása (játéktanítás) felnőtteknek, kortársaknak, kisebb gyerekeknek.  A témának megfelelő szavak és kifejezések használata, a fölösleges szóismétlődés kerülése.  Váltóverseny rövid leírásának elkészítése. | A szövegalkotás műveleteinek ismerete. Anyaggyűjtés, címválasztás, a lényeges gondolatok kiválasztása és elrendezése. A nyelvi megformáltság.  Írásbeli szövegalkotás fejlesztése.  Szókincs bővítése. | A szöveg összetartozó mondatai. A mondatok egymásra épülése.  Szöveg tagolása.  Bemutatás sorrendje. |
| **11-12.** | **Leírást írok 1.**  **TK. 24-25.**  **MF. 24-26.** | A téma kiválasztása, címadás.  Vázlatkészítés.  8-10 mondatos első szövegváltozat (piszkozat) elkészítése minden 2. sor kihagyásával.  Társ véleményének meghallgatása a piszkozatról. Tankönyvben kérdések a megbeszéléshez.  A piszkozat átdolgozása a társsal való megbeszélés alapján, második szövegváltozat.  Önellenőrzés a tankönyvi szempontok alapján. A javítási jelek használata.  A fogalmazás letisztázása.  A végleges szöveg közreadása társnak vagy osztálynak. | Önálló írásbeli szövegalkotás adott műfajban. | Témaválasztás, anyaggyűjtés, cím, vázlat, piszkozat, szövegváltozat, letisztázás, ellenőrzés. |
| **13.** | A leírások értékelése, javítása | A fogalmazások javítása a tanult fogalmazási ismeretek felhasználásával, a típushibák közös megbeszélése, javítása.  A fogalmazások önértékelése, a társak írásainak értékelése. | Önértékelés és társak értékelésének fejlesztése. |  |
| III. A LEVÉL | | | | |
| **14.** | **A levél tartalma és formája**  **TK. 28-29.**  **MF. 28-29.** | A levél tartalmi és formai sajátosságainak megfigyelése, rögzítése gondolattérképen.  Különböző megszólítások és elköszönések megfogalmazása a címzett személyének figyelembevételével.  A boríték megcímzése. | A különböző szövegformák tartalmi és szövegszerkesztési jellemzőinek felismerése, fejlesztése egy műfajon belül. | Kommunikáció. Kapcsolatteremtés, a kapcsolat fenntartása.  Levél. A levél formai jegyei. Megszólítás, elköszönés, aláírás, keltezés, feladó, címzett.  Helyesírási ismeretek. |
| **15.** | **Különbség a megfogalmazások között**  **TK. 30-31.**  **MF. 30-31.** | Levelek megkülönböztetése stílusuk alapján.  Rövid szöveges üzenetek megfogalmazása különféle alkalmakra a címzett személyének figyelembevételével.  A hivatalos szöveg jellemzőinek kiválasztása.  Petőfi Sándor: Nemzeti dal 1. versszak hivatalos szöveg formájában. A humor forrásának felfedeztetése.  Hasonló átirat készítése csoportmunkában. | A különböző levélformák tartalmi és szövegszerkesztési jellemzőinek felismerése. A levél részeinek elrendezése. | Magánlevél és hivatalos levél (hasonlóságok és különbségek). |
| **16.** | **Játsszunk!**  **MF. 32-33.** | Gyakorlás.  Szerepjáték: levélfeladás a postán (elsőbbségi, ajánlott levél).  A boríték megcímzése. | Kommunikáció. | Levél, címzett, feladó. |
| **17.** | **Még egyszer a levelekről**  **TK. 32-33.**  **MF. 34-35.** | A magánlevél sajátosságai.  Mintalevelek (gyermekek által írtak) elolvasása, korrekciója, a javítási jelek használata.  A levéltitok.  A levél témájának megfelelő szavak és kifejezések megfigyelése és használata, különös tekintettel a címzett személyére.  A boríték megcímzése. | A különböző levélformák tartalmi és szövegszerkesztési jellemzőinek felismerése. | Címzés, boríték, levéltitok. |
| **18-19.** | **Levelet írok 1.**  **TK. 34-35.**  **MF. 36-38.** | A levél témájának, címzettjének kiválasztása. Valós személy legyen!  A tagolás megtervezése.  A piszkozat elkészítése. Kreatív szövegalkotás.  A piszkozat átdolgozása.  A levél szerkesztése, letisztázása, közreadása. | Önálló írásbeli szövegalkotás adott műfajban. | Levélforma.  Piszkozat, szövegváltozat, letisztázás, ellenőrzés. |
| **20.** | A levelek értékelése, javítása | A levelek javítása a tanult fogalmazási ismeretek felhasználásával, a típushibák közös megbeszélése, javítása.  A fogalmazások önértékelése.  A társak írásainak értékelése. | Önértékelés és társak értékelésének fejlesztése. |  |
| IV. ÍGY ÍRUNK MA | | | | |
| **21.** | **Röviden és jól**  **TK. 38-39.**  **MF. 40-41.** | Az SMS korunk jellegzetes kommunikációs formája.  Az SMS-nyelv sajátosságainak megfigyelése.  Rövid szöveges üzenetek megfogalmazása különféle alkalmakra a címzett személyének figyelembevételével. | Rövid szöveges üzenetek megfogalmazása. Megfelelő szavak és kifejezések használata.  Kommunikáció fejlesztése. | SMS, rövid szöveg. Hangulatjelek, rövidítések, távirat. A mobilhasználat veszélyei. |
| **22.** | **E-mail**  **TK. 40-41.**  **MF. 42-43.** | Az e-mail és a hagyományos levél formai és tartalmi azonosságainak és különbségeinek megfigyelése.  Rövid e-mailek megfogalmazása különféle alkalmakra a címzett személyének figyelembevételével.  *(Ha mód van rá, az iskola informatika termében megtartandó fogalmazásóra.)* | Megfelelő szavak és kifejezések használata.  Kommunikáció fejlesztése. | E-mail. Elektronikus levél fő részei. E-mail helyesírási ismeretek. |
| **23.** | **Egyéb elektronikus üzenetek**  **TK. 42-43.**  **MF. 44-46.** | MMS, csetelés, iskolai honlapok.  Ismerkedés iskolai honlapokkal, az iskola saját honlapja.  Rövid szöveges üzenetek megfogalmazása különféle alkalmakra a címzett személyének figyelembevételével.  *(Ha mód van rá, az iskola informatika termében megtartandó fogalmazásóra.)* | Megfelelő szavak és kifejezések használata.  Kommunikáció fejlesztése. | Internet. Ikonok, jelek, honlap. |
| V. AZ INFORMÁCIÓKÖZLÉS EGYÉB MÓDJAI | | | | |
| **24.** | **Az értesítés**  **TK. 46-47.**  **MF. 48-49.** | Az értesítés műfaji sajátosságainak megfigyelése.  Rövid szöveges értesítések megfogalmazása különféle alkalmakra a címzett személyének figyelembevételével, pl.: értesítés írása csoportmunkában egy iskolai esemény alapján szülőknek, testvériskola tanulóinak, tanárainak. | Írásbeli szövegalkotás fejlesztése.  Szókincs bővítése. | Értesítés. Esemény, hír, üzenet rögzítése. Eligazodás a műfajon belül. |
| **25.** | **A meghívó**  **TK. 48-49.**  **MF. 50-51.** | A meghívó tartalmi és szövegszerkesztési jellemzői. A meghívóban szereplő adatok kigyűjtése.  Rövid szöveges meghívók megfogalmazása különféle alkalmakra a címzett személyének figyelembevételével.  Meghívó SMS-ben.  A szóbeli meghívás gyakorlása.  A meghívó, meghívás udvarias visszautasítása. | Írásbeli szövegalkotás fejlesztése.  Szókincs bővítése. | Születésnapi, esküvői meghívók.  Meghívó kötelező tartalmi elemei, fontos információk (meghívott és meghívó neve, esemény, időpont, helyszín stb.). |
| **26.** | **A hír**  **TK. 50-51.**  **MF. 52-53.** | Hírek olvasása, vizsgálata újságokban.  A hír tartalmi és szövegszerkesztési jellemzői.  A hír és az értesítés összehasonlítása.  Hír alkotása önállóan vagy páros munkában valamilyen osztályeseményről (az iskolaújság számára). | A tanult fogalmazási ismeretek felhasználása a szöveg alkotásakor. | A hír. Sok lényeges információ tömören. Időrend. Események sorrendje. |
| **27.** | **A hirdetés**  **TK. 52-53.**  **MF. 54-56.** | Hirdetések olvasása, vizsgálata újságokban, szórólapokon.  A hirdetés tartalmi és szövegszerkesztési jellemzői.  Nyelvi megfigyelések.  Hirdetések önálló megfogalmazása pl.: iskolaújság számára, osztály faliújságára. | A tanult fogalmazási ismeretek felhasználása a szöveg alkotásakor. | Hirdetés. Azonosságok és különbségek a reklámmal.  Reklám, hirdetmény, apróhirdetések. |
| VI. A JELLEMZÉS | | | | |
| **28.** | **Jellemezzünk!**  **TK. 56-57.**  **MF. 58-59.** | A jellemzés műfaji sajátosságainak megismerése. Gondolattérkép kiegészítése.  A jellemzés és leírás megkülönböztetése.  A műfaji sajátosságok összehasonlítása. | A szövegalkotás műveleteinek ismerete: anyaggyűjtés, címválasztás, a lényeges gondolatok kiválasztása, elrendezése, az időrend érzékeltetése, a szöveg tagolása bekezdésekre. | A jellemzés fogalma. A jellemzés műfajának két alkotóeleme: az elbeszélés és a leírás.  Külső és belső tulajdonságok, személyre jellemző cselekedetek. |
| **29.** | **Anyaggyűjtés a jellemzéshez**  **TK. 58-59.**  **MF. 60-61.** | A különféle, már a 3. évfolyamon megismert anyaggyűjtési módok – olvasás, tapasztalat, emlékezet, elképzelés – alkalmazása a leírás előkészítésekor.  A jellemzéshez szógyűjtések, rokon értelmű szavak, tulajdonságok. Szógyűjtés gondolati térképpel. | A szövegalkotás műveleteinek ismerete: anyaggyűjtés. Az anyaggyűjtés módszerei. | Anyaggyűjtés, jegyzetelés.  Olvasás, tapasztalás, emlékezés, elképzelés. |
| **30.** | **A jellemzési módok**  **TK. 60-61.**  **MF. 62-63.** | A jellemzési módok megismerése elsősorban irodalmi példákon. Közvetlen: külső és belső tulajdonságok. Közvetett: cselekedteti, beszélteti a jellemzett személyt, bemutatja környezetét, barátait, mások véleményét róla. | A szövegalkotás műveleteinek ismerete. Jellemzés készítése emberről. | Külső és belső tulajdonságok. Jellemzés esemény, cselekedet és külső jegyek által.  Közvetlen és közvetett jellemzés. |
| **31.** | **A jellemzés vázlata és tagolása**  **TK. 62-63.**  **MF. 64-65.** | A jellemzés sorrendje.  A jellemzés tagolása: bevezetés, tárgyalás, befejezés.  Mintaszövegen (gyerekfogalmazás) az egyes részek vizsgálata, tartalmi jellegzetességeik felismerése, összehasonlítása a leírás egyes részeiben megfogalmazottakkal (gondolattérkép alapján).  Tagolatlan szöveg tagolása.  A tagolási hibák jelölése. | A szövegalkotás műveleteinek ismerete. Jellemzés készítése emberről.  Írásbeli szövegalkotás fejlesztése.  Szókincs bővítése. | Vázlat, tagolás, bekezdések. A bekezdések közötti időbeli és logikai kapcsolat. |
| **32-33.** | **Jellemzést írok 1.**  **TK. 64-65.**  **MF. 66-67.** | A személy kiválasztása, címadás.  Vázlatkészítés.  8-10 mondatos első szövegváltozat (piszkozat) elkészítése minden 2. sor kihagyásával.  Társ véleményének meghallgatása a piszkozatról. Tankönyvben kérdések a megbeszéléshez.  A piszkozat átdolgozása.  A fogalmazás szerkesztése, letisztázása, közreadása. | Írásbeli szövegalkotás fejlesztése.  Szókincs bővítése. | Személy kiválasztása. A tulajdonságok számba vétele. A mondatok sorrendje.  Cím, vázlat, anyaggyűjtés, piszkozat, szerkesztés, szövegváltozat, letisztázás, ellenőrzés. |
| **34.** | A jellemzések értékelése, javítása | A jellemzések javítása a tanult fogalmazási ismeretek felhasználásával, a típushibák közös megbeszélése, javítása.  A fogalmazások önértékelése.  A társak írásainak értékelése. | Önértékelés és társak értékelésének fejlesztése. |  |
| VII. ÉV VÉGI ISMÉTLÉS | | | | |
| **35.** | **Én ezt már mind ismerem!**  **TK. 66-67.**  **MF. 68-69.** | A 4. évfolyamon tanult fogalmazási ismeretek összefoglalása, alkalmazása. |  |  |
| **36.** | **Merre jártunk? Mit találtunk?**  **TK. 68-70.**  **MF. 70-71.** | A tankönyv, munkafüzet témaköreinek, fejezeteinek játékos összefoglalása. |  |  |